
 31.10.2018
 BG
 Официален вестник на Европейския съюз
 L 273/1
 РЕГЛАМЕНТ ЗА ИЗПЪЛНЕНИЕ (ЕС) 2018/1602 НА КОМИСИЯТА
 от 11 октомври 2018 година
 за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. за тарифната и статистическа номенклатура, както и за Общата митническа тарифа (1), и по-специално член 9, параграф 1 и член 12, параграф 1 от него,
 като има предвид, че:
 (1)
 С Регламент (ЕИО) No 2658/87 бе създадена номенклатура на стоките (наричана по-долу „Комбинираната номенклатура“ или „КН“), за да бъдат едновременно изпълнени изискванията във връзка с Общата митническа тарифа, със статистиката на външната търговия на ЕС и с други политики на ЕС, засягащи вноса или износа на стоки.
 (2)
 С цел опростяване на законодателството е целесъобразно да се актуализира КН и да се адаптира структурата ѝ.
 (3)
 Необходимо е да се измени КН, за да се осъществи постепенно намаляване на митническите ставки за пресни банани, както се изисква съгласно Решение 2011/194/ЕС на Съвета (2), и за продуктите, обхванати от споразумението под формата на Декларация относно разширяването на търговията с продукти на информационните технологии (СИТ 2) съгласно Решение (ЕС) 2016/971 на Съвета (3).
 (4)
 Също така е необходимо да се измени КН, за да бъдат взети предвид промените в изискванията във връзка със статистиката, търговската политика и развитието на технологиите и търговията, чрез заличаването на неактуалните кодове и въвеждането на нови подпозиции за улесняване наблюдението на конкретните стоки; необходимо е също така да се адаптира списъкът на международните непатентни наименования (приложение 3 към раздел II от част трета (Тарифни приложения) от КН) и списъкът на междинните фармацевтични съединения (INN), т.е. съединения от вид, използван при производство на готови (крайни) фармацевтични продукти (приложение 6 към раздел II от част трета (Тарифни приложения) от КН), които не се облагат с мито.
 (5)
 С цел по-добро наблюдение на разрастващия се пазар на „тяло на консервена кутия за напитки“ и „дъно и капак на консервена кутия за напитки“, е необходимо да се създадат нови кодове по КН в подпозиция 7606 12 и да се определят тези продукти чрез нова допълнителна забележка 2 към глава 76.
 (6)
 За по-голяма яснота е целесъобразно също така да се направят някои незначителни промени с цел уеднаквяване на различните езикови варианти на текста.
 (7)
 Приложение I към Регламент (ЕИО) No 2658/87 следва да бъде заменено, считано от 1 януари 2019 г., от пълен и актуален вариант на КН заедно с автономните и конвенционалните митнически ставки, произтичащи от приетите от Съвета или от Комисията мерки.
 (8)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕИО) No 2658/87 се заменя с текста в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той